Budjetga toʻlovlar kelib tushishining koʻrsatkich prognozlari bajarilgani hamda qoʻshimcha daromadlar aniqlangani va undirib olingani uchun moliya va soliq organlari rahbarlari, mansabdor shaxslarini ragʻbatlantirish va ularga nisbatan moddiy javobgarlik choralarini qoʻllash tartibi toʻgʻrisidagi nizomni tasdiqlash haqida
(resolution, 2024-09-11)

Oʻzbekiston Respublikasi Prezidentining “Mahalliy davlat hokimiyati organlarining moliyaviy erkinligini oshirish, mahalliy budjetlarga tushumlarning toʻliqligini taʼminlash boʻyicha soliq va moliya organlari javobgarligini kuchaytirishga oid qoʻshimcha chora-tadbirlar toʻgʻrisida” 2017-yil 13-dekabrdagi PF-5283-son Farmoniga asosan hamda davlat soliq xizmati organlari va moliya organlari rahbarlari, mansabdor shaxslarini moddiy ragʻbatlantirish va ularga nisbatan javobgarlik choralarini qoʻllash maqsadida Vazirlar Mahkamasi qaror qiladi: 1. Budjetga toʻlovlar kelib tushishining koʻrsatkich prognozlari bajarilgani hamda qoʻshimcha daromadlar aniqlangani va undirib olingani uchun moliya va soliq organlari rahbarlari, mansabdor shaxslarini ragʻbatlantirish va ularga nisbatan moddiy javobgarlik choralarini qoʻllash tartibi toʻgʻrisidagi nizom ilovaga muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat soliq qoʻmitasining raisi B.R. Parpiyev zimmasiga yuklansin. 1. Ushbu Nizom budjetga toʻlovlar kelib tushishining koʻrsatkich prognozlari bajarilgani hamda qoʻshimcha daromadlar aniqlangani va undirib olingani uchun moliya va soliq organlari rahbarlari, mansabdor shaxslarini ragʻbatlantirish va ularga nisbatan moddiy javobgarlik choralarini qoʻllash tartibini belgilaydi. 2. Ushbu Nizomda quyidagi asosiy tushunchalardan foydalaniladi: moliya va soliq organlari rahbarlari, mansabdor shaxslari — Qoraqalpogʻiston Respublikasi moliya vaziri, viloyatlar va Toshkent shahar moliya bosh boshqarmalari boshliqlari, tuman (shahar) moliya boʻlimlari mudirlari hamda Qoraqalpogʻiston Respublikasi, viloyatlar va Toshkent shahar davlat soliq boshqarmalari boshliqlari, tuman (shahar) davlat soliq inspeksiyalari boshliqlari; daromadlar prognozi — soliq va budjet toʻgʻrisidagi qonunchilikka muvofiq daromad manbalari kesimida ularning soliq solinadigan bazasini tavsiflovchi asosiy koʻrsatkichlar boʻyicha ishlab chiqilgan budjet daromadlarining yigʻma koʻrsatkichlari; soliq qarzi — soliqlar va boshqa majburiy toʻlovlar boʻyicha qarz summasi, shu jumladan Oʻzbekiston Respublikasining Soliq kodeksida belgilangan muddatda toʻlanmagan moliyaviy sanksiyalar. Bunda undirilishi umidsiz va muddati uzaytirilgan soliq qarzlari inobatga olinmaydi; mahalliy budjet daromadlari bazasini oshirish rezervlari — Oʻzbekiston Respublikasi Hisob palatasi, moliya hamda soliq organlari tomonidan tahlillar (oʻrganishlar) natijasida aniqlanib, tegishli soliq organlari tomonidan tasdiqlangan soliqqa tortish obyektlari. 3. Moliya va soliq organlari rahbarlari, mansabdor shaxslarini ragʻbatlantirish va ularni moddiy javobgarlikka tortish har bir hisobot choragi yakuni boʻyicha amalga oshiriladi. 4. Moliya va soliq organlari rahbarlari, mansabdor shaxslarini ragʻbatlantirish yoki moddiy javobgarlikka tortish toʻgʻrisidagi buyruq Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlari, tumanlar (shaharlar) hokimlarining tavsiyalariga koʻra: moliya organlarining rahbarlari uchun — Oʻzbekiston Respublikasi moliya vaziri; davlat soliq xizmati organlarining rahbarlari uchun — Oʻzbekiston Respublikasi Davlat soliq qoʻmitasining raisi tomonidan qabul qilinadi. 5. Moliya va soliq organlarining moddiy ragʻbatlantirish jamgʻarmalari va mahalliy budjetlarning qoʻshimcha manbalari ushbu organlar rahbarlari, mansabdor shaxslarini ragʻbatlantirish manbai hisoblanadi. 6. Quyidagilar moliya va soliq organlari rahbarlari, mansabdor shaxslarini ragʻbatlantirish va moddiy javobgarlikka tortish uchun ular faoliyatini baholashning asosiy mezonlari (keyingi oʻrinda mezonlar deb ataladi) hisoblanadi: mahalliy budjet daromadlarining tasdiqlangan prognozining ijro etilishi; budjetga toʻlovlar boʻyicha soliq qarzdorligining qisqartirilishi; mahalliy budjet daromadlari bazasini oshirish rezervlarini aniqlash boʻyicha koʻrsatkichlarning bajarilishi. 7. Mezonlar ijrosi tahlili tegishli hisobot choragi yakuni boʻyicha amalga oshiriladi. 8. Mezonlar ijrosi boʻyicha hududiy moliya va soliq organlari tomonidan har chorak yakuni boʻyicha ushbu Nizomga 1, 2 va 3-ilovalarga muvofiq maʼlumotnomalar tuziladi. 9. Moliya va soliq organlari rahbarlari, mansabdor shaxslarini ragʻbatlantirish va ularga nisbatan moddiy javobgarlik choralarini qoʻllash ushbu Nizomning 4-ilovasida keltirilgan sxema boʻyicha amalga oshiriladi. 10. Maʼlumotnomalar quyidagi muddatlarda taqdim etiladi: tuman (shahar) moliya boʻlimlari va davlat soliq inspeksiyalari tomonidan — tumanlar (shaharlar) hokimlarining tavsiyalari ilova qilingan holda, Qoraqalpogʻiston Respublikasi moliya vazirligi, hududiy moliya va davlat soliq boshqarmalariga hisobot choragidan keyingi oyning 10-sanasiga qadar; Qoraqalpogʻiston Respublikasi moliya vazirligi, hududiy moliya va davlat soliq boshqarmalari tomonidan — Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlari tavsiyalari ilova qilingan holda Oʻzbekiston Respublikasi Moliya vazirligi va Davlat soliq qoʻmitasiga hisobot choragidan keyingi oyning 15-sanasiga qadar. 11. Hisobot choragidan keyingi oyning 25-sanasiga qadar Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlarining tavsiyalarini inobatga olgan holda, tahlillar asosida Oʻzbekiston Respublikasi Moliya vazirining va Davlat soliq qoʻmitasi raisining tegishli buyrugʻi qabul qilinadi. 12. Moliya va soliq organlari rahbarlari, mansabdor shaxslarini ragʻbatlantirish va moddiy javobgarlikka tortish ularning lavozim maoshiga nisbatan ustama quyidagi miqdorlarda belgilanadi: a) moliya va soliq organlari rahbarlari, mansabdor shaxslarini ularning lavozim maoshlarini 50 foizigacha boʻlgan miqdorda mukofotlash, shu jumladan: mahalliy budjet daromadlari tasdiqlangan prognozining ijro etilganligi uchun 10 foiz miqdorida; budjetga toʻlovlar boʻyicha soliq qarzdorligi qisqartirilganligi uchun 20 foiz miqdorida; mahalliy budjet daromadlari bazasini oshirish rezervlarini aniqlash boʻyicha hisob-kitob koʻrsatkichlari bajarilganligi uchun 20 foiz miqdorida; b) yuqorida koʻrsatilgan mezonlarning ijrosi taʼminlanmaganligi uchun ularning lavozim maoshlarining 30 foizi miqdorida jarima qoʻllash, shu jumladan: mahalliy budjet daromadlarining tasdiqlangan prognozining ijro etilmaganligi uchun 10 foiz miqdorida; mahalliy budjetlarga toʻlovlar boʻyicha soliq qarzdorligi oshishiga yoʻl qoʻyilganligi uchun 10 foiz miqdorida; mahalliy budjet daromadlari bazasini oshirish rezervlarini aniqlash boʻyicha hisob-kitob koʻrsatkichlari bajarilmaganligi uchun 10 foiz miqdorida. 13. Moliya va soliq organlari rahbarlari, mansabdor shaxslariga ushbu Nizom 12-bandining “b” kichik bandiga asosan jarimalar qoʻllanilishi Oʻzbekiston Respublikasi Mehnat kodeksining 181 — 184-moddalarida nazarda tutilgan tartibga muvofiq amalga oshiriladi. Mazkur Nizom 12-bandining “a” kichik bandiga asosan ragʻbatlantirish choralari hisobot choragidan keyingi chorak davri uchun amal qiladi hamda ushbu nizom bilan bogʻliq boʻlmagan holatlar boʻyicha ilgari qoʻllanilgan jazoning amal qilish muddati mobaynida qoʻllanilishi mumkin. 14. Mahalliy budjet daromadlarining belgilangan prognoz koʻrsatkichlarining bajarilmaganligi uchun jarima qoʻllashda moliya va soliq organlari rahbarlari, mansabdor shaxslari tomonidan prognoz koʻrsatkichlari bajarilmaslik sabablari oʻrganiladi, bunda ularga bogʻliq boʻlmagan omillar inobatga olinadi. 15. Muayyan hisobot choragi uchun mazkur Nizomga asosan moliya va soliq organlari rahbarlari, mansabdor shaxslariga nisbatan qoʻllanilgan jarima keyingi hisobot choragi yakuni boʻyicha ularni ragʻbatlantirishda inobatga olinmaydi. 16. Mazkur Nizom talablari buzilishida aybdor boʻlgan shaxslar qonunchilikda belgilangan tartibda javob beradilar. “Kelishildi”Qoraqalpogʻiston Respublikasi Vazirlar Kengashi raisi,viloyatlar va Toshkent shahar hokimlari, tumanlar (shaharlar) hokimlari_____________ F.I.O.“____” _________________ 20 ____ yil Budjet daromadlari boʻyicha ___ yilning __ choragi uchun belgilangan prognoz koʻrsatkichlarining_________________ viloyatida bajarilishi toʻgʻrisida MAʼLUMOT T/r Hududlar Choraklik prognoz koʻrsatkichlarining bajarilishi (mln.soʻm) Moliya va soliq organlari rahbarlari, mansabdor shaxslari uchun ragʻbatlantirish va javobgarlik choralari (%) Budjet daromadlari Moliya organlari Soliq organlari Choraklik prognoz Haqiqatda tushum (1-N hisobotlari boʻyicha) Ijrosi(%) Farqi F.I.O. lavozim maoshiga nisbatan* F.I.O. lavozim maoshiga nisbatan* A 1 2 3=(2/1) 4=(2-1) 5 6 7 8 Hudud boʻyicha jami shu jumladan tuman(shahar)lar kesimida: 1. 2. 3. 5. 6. 7. 8. 9. 10. 11. 12. 13. 14. _______________________________ hududiy moliya organlari rahbari / Imzo / F.I.O _______________________________ hududiy davlat soliq xizmati organlari rahbari / Imzo / F.I.O “Kelishildi”Qoraqalpogʻiston Respublikasi Vazirlar Kengashi raisi,viloyatlar va Toshkent shahar hokimlari, tumanlar (shaharlar) hokimlari_____________ F.I.O.“____” _________________ 20 ____ yil Davlat budjetiga toʻlovlar boʻyicha 20__ yilning 1 _______ holatiga mavjud soliq qarzlari toʻgʻrisida MAʼLUMOT Hududlar Mavjud soliq qarzi (umidsiz va muddati uzaytirilgan soliq qarzi inobatga olinmagan holda) (mln.soʻm) Soliq qarzining oʻzgarishi (“+” oʻsish, “-” kamayish) Soliq qarzining oʻsish surʼati(%) Moliya va soliq organlari rahbarlari, mansabdor shaxslari uchun ragʻbatlantirish va javobgarlik choralari (%) Hisobot choragi boshiga Hisobot choragi yakuniga Moliya organlari Soliq organlari F.I.O. lavozim maoshiga nisbatan* F.I.O. lavozim maoshiga nisbatan* A 1 2 3=(2-1) 4=(2/1) 5 6 7 8 Hudud boʻyicha, jami shu jumladan tuman(shahar)lar kesimida: 1. 2. 3. 4. 5. 6. 7. 8. 9. 10. 11. 12. 13. 14. _______________________________ hududiy moliya organlari rahbari / Imzo / F.I.O _______________________________ hududiy davlat soliq xizmati organlari rahbari / Imzo / F.I.O “Kelishildi”Qoraqalpogʻiston Respublikasi Vazirlar Kengashi raisi,viloyatlar va Toshkent shahar hokimlari, tumanlar (shaharlar) hokimlari_____________ F.I.O.“____” _________________ 20 ____ yil _______________ boʻyicha budjet va budjetdan tashqari davlat maqsadli jamgʻarmalari daromad bazasini oshirish rezervlari toʻgʻrisida __.__._ yil holatiga maʼlumot (mln.soʻmda) T/r Hududlar Mahalliy budjet daromadlari bazasini oshirishda aniqlangan rezervlar(hisobot choragi davomida) Mahalliy soliqlar va yigʻimlarning tasdiqlangan rejasi Jami aniqlangan zaxira summasining rejaga nisbatan ulushi (%) Rezerv summalari (hisobot choragi davomida) Moliya va soliq organlari rahbarlari, mansabdor shaxslari uchun ragʻbatlantirish va javobgarlik choralari (%) Jami shu jumladan: Moliya organlari Soliq organlari Tadbirkorlik faoliyatining ayrim turlari boʻyicha qatʼiy belgilangan soliq Jismoniy shaxslarning mol-mulkiga solinadigan soliq Jismoniy shaxslardan olinadigan yer soligʻi Bozorlardan tushadigan daromadidan Mahalliy yigʻimlar Boshqalar Undirilgan Undirilish darajasi (%) F.I.O. lavozim maoshiga nisbatan* F.I.O. lavozim maoshiga nisbatan* A 1=(2+3+4+5+6+7) 2 3 4 5 6 7 8 9=(1/8) 10 11=(10/1) 12 13 14 15 Hudud boʻyicha, jami shu jumladan tuman(shahar)lar kesimida: 1. 2. 3. 4. 5. 6. 7. 8. 9. 10. 11. 12. 13. 14. hududiy moliya organlari rahbari hududiy davlat soliq xizmati organlari rahbari / Imzo / Imzo / F.I.O F.I.O